CELEX: 62011TN0483
Language: mt
Date: 2011-09-05 00:00:00
Title: Kawża T-483/11: Rikors ippreżentat fil- 5 ta’ Settembru 2011 — Sepro Europe vs Il-Kummissjoni

12.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/25
            
         Rikors ippreżentat fil-5 ta’ Settembru 2011 — Sepro Europe vs Il-Kummissjoni
   (Kawża T-483/11)
   2011/C 331/48
   Lingwa tal-kawża: l-Ingliż
   
      Partijiet
   
   
      Rikorrenti: Sepro Europe Ltd (Harrogate, ir-Renju Unit) (rappreżentanti: C. Mereu u K. Van Maldegem, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla d-Deċiżjoni tal-Kummissjoni 2011/328/UE (1)
               
            
         
               —
            
            
               tikkundanna lill-konvenuta għall-ispejjeż; u
            
         
               —
            
            
               tadotta dawk il-miżuri oħra jew ulterjuri kif meħtieġ taħt il-liġi.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv jallega żbalji manifesti ta’ evalwazzjoni mwettqa mill-konvenuta, peress li hija żbaljat bħala punt ta’ liġi billi ġġustifikat id-Deċiżjoni tal-Kummissjoni 2011/328/UE għall-motivi tat-tħassib allegat dwar (i) l-espożizzjoni tal-ħaddiem u (ii) l-espożizzjoni ambjentali.
            
         
               (2)
            
            
               It-tieni motiv jallega ksur mill-konvenuta tal-proċess neċessarju u tad-drittijiet tad-difiża, kif ukoll tal-prinċipju ta’ amministrazzjoni tajba, peress li hija b’mod żbaljat ikkunsidrat it-tħassib allegat dwar il-proporzjoni isomeru li kien biss identifikat bħala tħassib kruċjali għall-ewwel darba matul is-sottomissjoni mill-ġdid u fi stadju tard ħafna tal-proċedura. Bħala riżultat, ir-rikorrenti ma ngħatatx opportunità tindirizza l-kwistjoni. Barra minn hekk, il-konvenuta naqset milli tikkunsidra l-proposta tar-rikorrenti għal emenda.
            
         
               (3)
            
            
               It-tielet motiv jallega li d-Deċiżjoni tal-Kummissjoni 2011/328/UE hija illegali minħabba li hija sproporzjonata. Anki kieku kellu jiġi aċċettat li hemm tħassib li jistħoqqlu iktar attenzjoni, il-miżura inkwistjoni hija sproporzjonata fil-mod ta’ kif tittratta t-tħassib tal-allegata espożizzjoni tal-ħaddiem u l-espożizzjoni ambjentali.
            
         
               (4)
            
            
               Ir-raba’ motiv jallega li d-Deċiżjoni tal-Kummissjoni 2011/328/UE hija illegali minħabba li ma hijiex motivata biżżejjed, peress li l-konvenuta naqset milli tipproduċi provi jew tagħti raġunament biex tiġġustifika n-nuqqas ta’ qbil tagħha mal-emenda proposta mir-rikorrenti u għaldaqstant taffettwa l-kalkolu tal-livelli tal-espożizzjoni stmata tal-ħaddiem kif ukoll tal-użu ta’ serer b’teknoloġija avanzata.
            
         
      (1)  Deċiżjoni ta’ Implimentazzjoni tal-Kummissjoni tal-1 ta’ Ġunju 2011 dwar l-esklużjoni ta’ flurprimidol fl-Anness I tad-Direttiva 91/414/KEE (notifikata bid-dokument numru C(2011) 3733) (ĠU L 153, p. 192)